Vrútky dňa 04.09. 2017

Material na rokovanie Mestského zastupiteľstva Vrútky dňa 12.09.2017

**Mestské zastupiteľstvo vo Vrútkach**

**K bodu : Zásady podávania,prijímania,evidovania,vybavovania sťažností a o kontrole**

**vybavovania sťažností a petícii v podmienkach samosprávy mesta Vrútky.**

**Dôvodová správa:** Dňa 1.júna 2017 nadobudol účinnosť zákon č.94/2017 Z.z.,ktorým sa mení a dopĺňa zákon č.9/2010 Z.z. o sťažnostiach.Týmto zákonom dochádza k novelizácii zákona č.9/2010 Z.z. o sťažnostiach v z.n.p..Zákon č.94/2017 Z.z. prináša viaceré zásadné zmeny,ktoré spočívajú v konkretizácii pojmov a povinností,ktoré s problematikou vybavovania sťažností súvisia.Mestské zastupiteľstvo Vrútky bolo informované o týchto zmenách na rokovaní dňa 20.06.2017.

Podľa tohto zákona v § 11 ods.1 sa ukladá orgánom verejnej správy povinnosť upraviť vybavovanie sťažností vlastným vnútorným interným predpisom.Nakoľko zmeny a doplnky prijaté zákonom č.94/2017 Z.z. sú zásadné a nové,predkladá sa nová verzia vnútorného interného predpisu o sťažnostiach v podmienkach samosprávy mesta Vrútky.

Navrhujeme zrušiť vnútorný interný predpis o sťažnostiach pod poradovým číslom 3/2016 a prijať mestom novú verziu vnútorného interného predpisu o sťažnostiach a petíciach.

**Návrh na uznesenie :**

1. Mestské zastupiteľstvo Vrútky berie na vedomie zrušenie vnútorného interného predpisu pod poradovým č.3/2016,ktoré Mestské zastupiteľstvo zobralo na vedomie dňa 26.04.2016 uznesením č.39/2016,bod II.

* 2 -

1. Mestské zastupiteľstvo Vrútky prerokovalo ,,Zásady podávania,prijímania,evidovania,vybavovania sťažností a o kontrole vybavovania sťažností a petícii v podmienkach samosprávy mesta Vrútky,,
2. Mestské zastupiteľstvo Vrútky berie na vedomie ,,Zásady podávania,prijímania,evidovania,vybavovania sťažností a o kontrole vybavovania sťažností a petícii v podmienkach samosprávy mesta Vrútky,, ako vnútorný interný predpis pod poradovým číslom......../2017.

Spracoval : PhDr.Michal Hanko,hlavný kontrolór mesta a JUDr.Tomáš Zboja,právnik

Predkladá : PhDr.Michal Hanko,hlavný kontrolór mesta